### | | | | --- | --- | | | | | --- | | **Teknik- og Miljøudvalget** 9. november 2017 Sagsnr. 710-2017-2537 Dok.nr. 710-2017-237109 Sagsbehandler DPSVE | | 69.                 3. budgetopfølgning 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 3.
budgetopfølgning 2017 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I 3. budgetopfølgning er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

I 1. og 2. budgetopfølgning 2017 blev der nævnt en række
observationsområder, der ikke blev søgt tillægsbevilling til. I 3.
budgetopfølgning 2017 er alle observationsområderne vurderet med henblik på, om
der skal søges tillægsbevilling til mer- eller mindreudgifter på områderne.

I 3. budgetopfølgning foreslår Job og Økonomi, at
driftsbudgettet samlet set reduceres med netto 10,3 mio. kr. i 2017.

Der foreslås således en reduktion af budgettet til
aktivitetsbestemt medfinansiering af udgifter på sygehusene på 7,2 mio. kr.
Budgettet til indkomstoverførsler (primært på Arbejdsmarkedsudvalgets område)
foreslås reduceret med 7,8 mio. kr. Budgettet til øvrige indtægter og udgifter
foreslås reduceret med 0,7 mio. kr., mens budgettet til serviceudgifter
foreslås forøget med netto 5,4 mio. kr.

*Serviceudgifter*

I forhold til det vedtagne budget 2017 er budgettet til
serviceudgifter samlet set reduceret med 3,5 mio. kr. i forbindelse med
tidligere budgetopfølgninger og øvrige sager med tillægsbevillinger. Med
forslaget i 3. budgetopfølgning 2017 om at give en tillægsbevilling på i alt
5,4 mio. kr. vil budgettet til serviceudgifter samlet set være forøget med 1,9
mio. kr. efter 3. budgetopfølgning 2017.

De forventede merudgifter i 3. budgetopfølgning vedrører
bl.a. ældreområdet, hvor der søges en tillægsbevilling på 5,3 mio. kr.
Merudgifterne vedrører primært betaling til andre kommuner for borgeres ophold
i andre kommuners plejeboliger.

På folkeskoleområdet foreslås det, at der indarbejdes
merudgifter i budgettet til lønninger på folkeskolerne. [adresse] har i
budgettet for 2016 og 2017-20 indarbejdet den lønstigning, KL har anbefalet. I
KLs beregning af størrelsen af lønstigningerne er det indregnet, at nogle
tillæg bortfalder. Disse tillæg bortfalder imidlertid med en tidsmæssig
forskydning. Job og Økonomi foreslår derfor, at skolernes lønbudgetter forøges
med 2,15 mio. kr. årligt, så den tidsmæssige forskydning håndteres via
kassebeholdningen.

På de områder, hvor der overføres over-/underskud mellem
årene, blev der overført et opsparet overskud på 30,1 mio. kr. fra 2016 til
2017. I forbindelse med 3. budgetopfølgning forventes en yderligere opsparing
på 4,8 mio. kr. i 2017. I 2017 er der budgetteret med et forbrug af opsparede
midler på 18 mio. kr., så institutionerne har mulighed for at anvende opsparede
overskud. Institutionernes yderligere opsparing på 4,8 mio. kr. og den
uforbrugte budgetpulje på 18 mio. kr. påvirker dermed Favrskov Kommunes samlede
serviceudgifter med forventede mindreudgifter på 22,8 mio. kr. i forhold til
budgettet.

Det samlede forventede mindreforbrug på serviceudgifterne
udgør således 20,9 mio. kr. i 2017 inklusiv tidligere afgivne
tillægsbevillinger, foreslåede tillægsbevillinger i 3. budgetopfølgning samt
opsparing på decentraliseringsaftalerne. Det forventede mindreforbrug til
serviceudgifter kan dermed udelukkende henføres til et lavere forbrug af
opsparede midler end forudsat i budgettet for 2017.

KL forventer, at kommunernes serviceramme reduceres i 2017
som følge af lavere pris- og lønudvikling. Reduktionen svarer til ca. 3,4 mio.
kr. for Favrskov Kommune.

I forhold til den korrigerede serviceramme forventes
samlede mindreudgifter på 17,5 mio. kr. efter 3. budgetopfølgning 2017.

|  |  |
| --- | --- |
| **Vurdering af serviceudgifter i 2017** | **Mio. kr.** |
| Afgivne tillægsbevillinger i 2017 (inden 3. budgetopfølgning) | -3,5 |
| Forslag til udvidelse af budgettet til serviceudgifter i 3. budgetopfølgning 2017 | 5,4 |
| Aktuelt skønnet mindreforbrug af opsparede midler (decentraliseringsaftaler mv.) i forhold til den budgetterede ramme | -22,8 |
| **Forventet mindreforbrug på serviceudgifter i alt** | **-20,9** |
| *Forventet nedjustering af servicerammen* | *3,4* |
| **Forventet mindreforbrug på serviceudgifter i forhold til korrigeret serviceramme** | **-17,5** |

*Anlæg*

Det oprindelige
anlægsbudget udgjorde 82 mio. kr. på det skattefinansierede område. Det samlede
korrigerede anlægsbudget i 2017 på det skattefinansierede område (eksklusiv
jordforsyning og ældreboliger) udgør ca. 212 mio. kr. (inklusiv overførsler fra
tidligere år samt politiske beslutninger i 2017 på i alt 130 mio. kr.).

Primo oktober
måned er der bogført udgifter for ca. 65 mio. kr. Der forventes et forbrug i
2017 på anlægsprojekterne på det skattefinansierede område på ca. 122 mio. kr.,
så der skal overføres ca. 90 mio. kr. fra 2017 til 2018 til færdiggørelse af
projekterne.

I budgetopfølgningen foreslås, at Byrådet giver
anlægsbevilling med tilhørende tillæg til rådighedsbeløb til indtægter på i alt
6,3 mio. kr. vedr. salg af to erhvervsgrunde.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |  |
| --- | --- | --- | --- |
| **Udvalg (1.000 kr.)** | **2017** | **2018** | **2019** |
| Økonomiudvalget | -3.631 | 2.555 | -73 |
| Børne- og Skoleudvalget | 3.488 | 0 | 0 |
| Social- og Sundhedsudvalget | -2.312 | 0 | 0 |
| Arbejdsmarkedsudvalget | -7.600 | 0 | 0 |
| Kultur- og Fritidsudvalget | -200 | 0 | 0 |
| **I alt** | **-10.255** | **2.555** | **-73** |

Note: Minus angiver mindreforbrug, som tilføres kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på -3.631.000 kr., som tilføres kassebeholdningen.

2. At der inden for Børne- og Skoleudvalgets område gives en samlet
tillægsbevilling på 3.488.000 kr., som finansieres af kassebeholdningen.

3. At der inden for Social- og Sundhedsudvalgets område gives en samlet
tillægsbevilling på -2.312.000 kr., som tilføres kassebeholdningen.

4. At der inden for Arbejdsmarkedsudvalgets område gives en samlet
tillægsbevilling på -7.600.000 kr., som tilføres kassebeholdningen.

5. At der inden for Kultur- og Fritidsudvalgets område gives en samlet
tillægsbevilling på -200.000 kr., som tilføres kassebeholdningen.

6. At budgetomplaceringerne godkendes.

7. At de økonomiske konsekvenser i budgetårene 2018-21 indarbejdes i
budgettet for 2018-21.

8. At der gives en anlægsbevilling med tilhørende tillæg til rådighedsbeløb
på -6.332.000 kr. til salg af erhvervsgrunde, og at rådighedsbeløbet tilføres
kassebeholdningen.

**BESLUTNING**

**Bilag**

|  |  |
| --- | --- |
| 3. budgetopfølgning 2017 - notat | 710-2017-216492 |